**Likumprojekta „Grozījums Administratīvo teritoriju un apdzīvoto vietu likumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts izstrādāts pamatojoties uz Ministru kabineta 2011.gada 1.oktobra sēdes protokollēmuma (prot. Nr.62 57.§) „Informatīvais ziņojums „Par valsts budžeta bāzes izdevumiem 2012.–2014.gadam”” 13.punktu, kā arī ņemot vēra, ka šobrīd izstrādājot likumprojektu „Par valsts budžetu 2012.gadam”, finansējums apriņķu pašvaldību administratīvo teritoriju izveidošanai nav paredzēts. |
| 2. | Pašreizējā situācija un problēmas | Saskaņā ar Administratīvo teritoriju un apdzīvoto vietu likuma pārejas noteikumu 24.punkta 1.apakšpunktu Ministru kabinetam līdz 2011.gada 31.decembrim jāsagatavo un jāiesniedz Saeimai likumprojektu par apriņķu izveidošanu. Ņemot vērā ekonomisko un finansiālo situāciju valstī, kad, izstrādājot likumprojektu „Par valsts budžetu 2012.gadam” tiek ieviesti budžeta konsolidācijas pasākumi un jaunām iniciatīvām 2012.gadā līdzekļi nav pieejami, kā arī netiek prognozēts, ka šādi līdzekļi varētu būt pieejami līdz eiro ieviešanai Latvijā 2014.gadā, tad finanšu līdzekļi apriņķu izveidošanai tuvākajos gados nav pieejami. Līdz likumprojekta par apriņķu izveidošanu sagatavošanai, turpināt tiešās pārvaldes iestāžu kompetences nodošanu plānošanas reģioniem. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Likumprojekts paredz termiņa pagarinājumu Ministru kabinetam Saeimā iesniegt likumprojektu par apriņķu izveidošanu. |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības informēšanas pasākumi nav veikti, jo likumprojekta izstrādes laikā netika identificēta to nepieciešamība. |
| 7. | Cita informācija | Nav. |

Anotācijas II, III sadaļa - projekts šo jomu neskar.

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Likumprojekts tiek virzīts, iekļaujot to likumprojekta „Par valsts budžetu 2012.gadam” paketē. |
| 2. | Cita informācija | Nav. |

Anotācijas V, VI, VII sadaļa - projekts šo jomu neskar.

Vides aizsardzības un

reģionālās attīstības ministrs  E.Sprūdžs

Valsts sekretārs G.Puķītis

15.11.2011. 11:05

A.Cibuļskis

67770367, aigars.cibulskis@varam.gov.lv